A feltételekben szabályozzák, hogy milyen meglévő betegségek esetén nem lehet megkötni a biztosítást. Ilyen lehet például a vérzékenység, a cukorbetegség, a már korábban megállapított maradandó egészségkárosodás, a szív- és keringési rendszer betegségei. A biztosító nem fizet öngyilkosság, háborús eseményekben történő aktív vagy passzív részvétel során történő sérülés esetén. Bizonyos foglalkozások (például kaszkadőr, rendőr, tűzoltó, toronydaru kezelő) végzése közben történő biztosítási események is kizártak, tehát a biztosító nem fizet ilyen esetekre. A kizárásokat minden esetben alaposan érdemes elolvasni a szerződéskötés előtt.